Eimuntas Nekrosius
Eimuntas Nekrosius, f. 1952, litauisk instruktør, uddannet på GITIS i Moskva. 1980-91 leder af det statslige ungdomsteater i Vilnius. Foruden markante opsætninger af Tjekhovs og Pusjkins dramatik har N i sin karriere navnlig stået for flere prisbelønnede opsætninger af Shakespeare. Med rocksangeren Andrius Mamontovas i titelrollen gjorde Hamlet fra 1997 i 1999 og 2001 i Slotsgården på Kronborg stærkt indtryk på et dansk publikum. Siden 1998 har N ledet Studio Teatret Meno Fortas. 

Bibliografi: Popenhagen, L A ‘Nekrosius and Lithuanian Theatre’ Artists and Issues in the Theater vol. 8, 2000. 
Eksternt link: 

www.classicalmusic.lt/nekrosiu.htm
